PATVIRTINTA

 Rokiškio rajono savivaldybės tarybos

 2024 m. kovo 28 d. sprendimu Nr. TS-46

**ROKIŠKIO RAJONO JAUNIMO REIKALŲ TARYBOS**

**2023 METŲ VEIKLOS ATASKAITA**

 Rokiškio rajono jaunimo reikalų taryba (toliau – JRT) veikia pagal Rokiškio rajono savivaldybės tarybos 2019 m. sausio 25 d. sprendimu Nr. TS-9 patvirtintus nuostatus. JRT skirta įgyvendinti jaunimo politiką savivaldybėje, analizuoti jaunimo problemas ir poreikius, rengti ir teikti savivaldybės tarybai, merui ir kitoms savivaldybės institucijoms pasiūlymus dėl jaunimo politikos formavimo ir įgyvendinimo, rengti jaunimo programų konkursus bei kontroliuoti, kaip vykdomos jaunimo programos, kaip efektyviai naudojamos tam skirtos lėšos, skatinti jaunimo įsitraukimą į jam aktualių sprendimų priėmimą.

 JRT sudaryta iš 12 narių pariteto principu – 6 narius deleguoja Rokiškio jaunimo organizacijų sąjunga „Apvalus stalas“, kitą JRT dalį sudaro savivaldybės administracijos, Rokiškio rajono savivaldybės tarybos atstovai. JRT sudėtis patvirtinta Rokiškio rajono savivaldybės tarybos 2023 m. liepos 27 d. sprendimu Nr. TS-239.

 Per ataskaitinį laikotarpį įvyko keturi posėdžiai.

Jaunimo reikalų tarybos 2023 m. pagrindinė veikla:

- paskirstytos jaunimo politikos įgyvendinimo programos lėšos. JRT lėšas paskirstė taip: 5730,00 Eur – projekto ,,RJOS ,,Apvalus stalas“ veiklos kokybės gerinimas ir jaunimo pilietinio aktyvumo didinimas Rokiškio rajone“ bendram finansavimui, 3000,00 Eur – jaunimo savanoriškos tarnybos įgyvendinimui Rokiškio rajone, 13000,00 Eur – Jaunimo vasaros užimtumo ir integracijos į darbo rinką programos finansavimui, 5000,00 Eur – jaunimo iniciatyvų finansavimo konkursui, 2270,00 Eur – dalyvaujamasis biudžetas bendrojo ugdymo mokyklose. Kovo mėnesį Jaunimo politikos įgyvendinimo programa buvo papildyta 5000,00 Eur, kurie buvo skirti poilsio vakarų bendrojo ugdymo įstaigose saugumui užtikrinti (JRT protokolas Nr. 1);

- vasario 27 d. vykusio JRT posėdžio metu buvo organizuota diskusija, kurioje dalyvavo trys neformalios riedlentininkų, ir ,,bmx“ dviračių jaunimo grupės atstovai, Rokiškio rajono savivaldybės meras Ramūnas Godeliauskas, Architektūros ir paveldosaugos skyriaus vedėjas Raimondas Simanavičius. Diskusijos metu jaunimas išsakė lūkesčius, koks turėtų būti naujas Rokiškio riedlenčių parkas (JRT protokolas Nr. 1);

- JRT patvirtino naujos redakcijos jaunimo iniciatyvų finansavimo tvarkos aprašą (JRT protokolas Nr. 1). Vadovaujantis šiuo aprašu buvo finansuoti 6 projektai, projektuose dalyvavo 671 jaunuolis (14–29 metų);

- vadovaujantis Lietuvos Respublikos vietos savivaldos įstatymu Jaunimo reikalų tarybos pirmininke išrinkta Rokiškio rajono savivaldybės narė Greta Žilėnienė, pirmininko pavaduotoju išrinktas jaunimo atstovas Lukas Vaitaitis (JRT protokolas Nr. 2);

- JRT jaunimo atstovai siūlė įtraukti įvairias veiklas į Rokiškio miesto gimtadienio renginius. Buvo pasiūlytos įvairios veiklos L. Šepkos parke, kur buvo išskirta jaunimo erdvė miesto gimtadienio metu. (JRT protokolas Nr. 2);

- į Rokiškio rajono savivaldybės Kultūros tarybą, buvo deleguota jaunimo atstovė Vaida Trumpickaitė. (JRT protokolas Nr. 2);

- rugsėjo 30 d. vyko mokymai, kuriuose dalyvavo JRT nariai, mokymo metu buvo išgrynintos dvimečio JRT veiklos plano kryptys. Mokymus vedė politikos tyrimų ir analizės instituto tyrėjas Nerijus Miginis (JRT protokolas Nr. 2);

- buvo patvirtintas Rokiškio rajono Jaunimo reiklų tarybos veiklos planas 2023–2024 m. (JRT protokolas Nr. 4);

- spalio 3 d. JRT posėdyje dalyvavo Rokiškio rajono savivaldybės meras Ramūnas Godeliauskas, posėdyje buvo pristatyta Rokiškio jaunimo organizacijų sąjungos ,,Apvalus stalas“ atlikta apklausa „Rokiškio rajono savivaldybės jaunimo apklausa apie viešojo transporto poreikį “, buvo aptartos Rokiškio rajono autobusų maršrutų pakeitimo galimybės. (JRT protokolas Nr. 3);

- lapkričio 23-24 d. JRT narys Zenonas Viduolis vyko į Vilnių ir dalyvavo Jaunimo reikalų agentūros organizuojamuose nacionaliniuose SJRT mokymuose.

- į Rokiškio rajono savivaldybės apdovanojimų komisiją deleguotas jaunimo atstovas, JRT narys Lukas Vaitaitis (JRT protokolas Nr. 4).

 \_\_\_\_\_\_\_\_\_\_\_\_\_\_\_